วิกิพีเดีย:รู้ไหมว่า/กรุ 5

== เรื่องรู้ไหมว่าที่ผ่านมา**
 ...ฮังกาเรียนแรพโซดีหมายเลข 2 (คลิปเสียงด้านขวามือ) ได้ถูกนำไปใช้เป็นเพลงประกอบแอนิเมชันหลายเรื่อง อาทิ The Opry House (2472) และ  Rhapsody in Rivets (2485)- ...ในการเลือกตั้ง สส. 2550 สิทธิชัย โควสุรัตน์ ได้ถูกตัดสิทธิ์เนื่องจากเป็นสมาชิกพรรคมากกว่าหนึ่งพรรค คือ พรรคเพื่อแผ่นดินและพรรคพลังประชาชน ซึ่งต่อมา ศาลฎีกาได้คืนสิทธิ์ให้ เนื่องจากลายมือชื่อในใบสมัครสมาชิกพรรคพลังประชาชนไม่ตรงกับลายมือชื่อของสิทธิชัย- ...เรควีม แมสส์ ในบันไดเสียง ดี ไมเนอร์ เป็นผลงานประพันธ์ชิ้นสุดท้ายของโมซาร์ท และเสียชีวิตก่อนที่จะประพันธ์จบ ภรรยา คอนสแตนซ์ จึงให้ลูกศิษย์ของโมซาร์ท ฟรานซ์ ซาเวอร์ ซืสส์มาเยอร์ แต่งต่อจนเสร็จ- ...แบกเซอร์ ฮัมบี้ ฉายา "จอมโจรแขนเดียว" เป็นนักมวยไทยรายเดียวของโลกจนถึงปัจจุบันที่ชนะรายการแข่งขันระดับโลกด้วยมือเพียงข้างเดียว เนื่องจากไม่มีมือขวามาแต่กำเนิด- ...อุทยานแห่งชาติกาจิรังคา ในเขตโคลาฆาตและนากาโอน รัฐอัสสัม ประเทศอินเดีย เป็นมรดกโลกซึ่งเป็นถิ่นอาศัยของแรดอินเดียจำนวนมากถึงสองในสามของโลก
----
ศุ บุญเลี้ยง- ...ศุ บุญเลี้ยง (ในภาพ) แต่งเพลงอิ่มอุ่นขึ้นตามคำขอของอาจารย์หัวหน้าพยาบาลโรงพยาบาลศิริราช ซึ่งเป็นหัวหน้าของพี่สาวของศุ เมื่อปี พ.ศ. 2534 โดยอยู่ระหว่างทำโครงการเลี้ยงลูกด้วยนมแม่- ...ปัจจุบัน ทอย สตอรี่ 3 เป็นภาพยนตร์ทำเงินสูงสุดตลอดกาลอันดับสองของสหราชอาณาจักรต่อจากแฮร์รี่ พอตเตอร์กับนักโทษแห่งอัซคาบัน ที่ทำไว้เมื่อปี พ.ศ. 2547 ด้วยยอดทำเงิน 23.9 ล้านปอนด์ในช่วงเวลานั้น- ...เมื่อดนตรีบรรเลงมาถึงท่อนฮาเลลูยาห์คอรัส ในการแสดงเมสไซยาห์ ผลงานออราทอริโอโดยจอร์จ เฟรดริก ฮันเดล รอบแรกที่ลอนดอนต่อหน้าพระพักตร์สมเด็จพระเจ้าจอร์จที่ 2 แห่งบริเตนใหญ่ พระองค์ได้ทรงประทับยืนขึ้น เช่นเดียวกับผู้ชมทั้งหอประชุม จึงเป็นธรรมเนียมปฏิบัติว่าเมื่อมีการแสดงเพลงนี้ครั้งใด ผู้ชมทั้งหมดจะต้องลุกขึ้นยืน- ...สถิติอุณหภูมิสูงที่สุดของไทยวัดได้ 44.5°C เมื่อวันที่ 27 เมษายน พ.ศ. 2503 ในจังหวัดอุตรดิตถ์ ส่วนสถิติอุณหภูมิต่ำสุดวัดได้ -1.4°C เมื่อวันที่ 2 มกราคม พ.ศ. 2517 ในจังหวัดสกลนคร- ...ในการแบ่งเขตการปกครองของไทย ได้เปลี่ยนคำว่า "เมือง" ไปเป็น "จังหวัด" แล้วเสร็จในปี พ.ศ. 2459 ส่วนสุขาภิบาลได้ยกระดับเป็นเทศบาลตำบลทั้งหมดในปี พ.ศ. 2542
----
เขตที่อยู่อาศัยในมุมไบ- ...ประเทศอินเดีย (เขตที่อยู่อาศัยในมุมไบในภาพ) เป็นประเทศที่มีฐานะทางเศรษฐกิจตามค่าจีดีพีเป็นอันดับที่ 11 ของโลก และเป็นอันดับ 4 ของโลกจากการวัดค่าความเท่าเทียมกันของอำนาจซื้อ- ...สวนยอดแขม เป็นสวนสาธารณะแห่งใหม่ของกรุงเทพมหานคร ตั้งอยู่ในซอยเพชรเกษม 69 เขตหนองแขม จัดเป็นสวนขนาดเล็กพื้นที่ 3 ไร่ ในอนาคตจะพัฒนาให้เป็นสถานที่ท่องเที่ยว- ...ผลงานสตูดิโออัลบั้ม มายเวิลด์ 2.0 ของจัสติน บีเบอร์ ทำให้บีเบอร์เป็นบุคคลที่อายุน้อยที่สุดที่ขึ้นอันดับ 1 ของชาร์ตบิลบอร์ด 200 รองจากสตีวี วันเดอร์เมื่อปี ค.ศ. 1963 และเป็นศิลปินคนแรกตั้งแต่ในปี ค.ศ. 2004 ที่มีอัลบั้ม 2 ชุดติดอยู่ใน 5 อันดับแรก- ...อนุสัญญาคอนสแตนติโนเปิลเป็นสนธิสัญญาซึ่งให้ทุกชาติแล่นเรือผ่านคลองสุเอซโดยเสรีทั้งในยามสงบและสงคราม แต่ในระหว่างสงครามโลกครั้งที่สอง อังกฤษได้ใช้ข้อความในอนุสัญญาดังกล่าวเพื่อปกป้องผลประโยชน์ของตน- ...นักแสดงชายแท้ที่รับบทเป็นกลุ่มบุคคลที่มีความหลากหลายทางเพศ ในภาพยนตร์และรายการทางโทรทัศน์หรือละครเวที มักได้รับค่าตอบแทนมากขึ้น เพื่อให้นักแสดงเหล่านี้แสดงเป็นเกย์
----
หมึกพอล- ...เท่าที่หมึกพอล (ในภาพ) เคยทำนายผลการแข่งขันฟุตบอลตั้งแต่ฟุตบอลยูโร 2008 เป็นต้นมา มีสถิติว่ามันทำนายถูกต้องมากกว่าร้อยละ 80- ...ทาสของบริษัทรอยัลแอฟริกันจำนวนมากถูกตีตราด้วยตัวอักษร 'DY' ในขณะที่อีกส่วนหนึ่งถูกตีตราด้วยอักษรย่อของบริษัท RAC บนหน้าอก- ...ท่าเรือแหลมฉบังได้รับการสนับสนุนส่งเสริมจากรัฐบาลในการเป็นท่าเรือหลักของประเทศแทนท่าเรือคลองเตย ตั้งแต่ปี พ.ศ. 2539 โดยในปี พ.ศ. 2551 มีปริมาณขนถ่ายสินค้าทั้งสิ้น 4,629,244.70 เมตริกตัน- ...เบ กีซุก นักมวยสากลชาวเกาหลีใต้รุ่นซูเปอร์ฟลายเวท เสียชีวิตจากการชกมวยในเดือนกรกฎาคม พ.ศ. 2553 นับเป็นนักมวยสากลชาวเกาหลีใต้รายที่ 3 ที่เสียชีวิตจากการชกมวย นับจากคิม ดุ๊กกู ในปี พ.ศ. 2525 และโย ซัมชอย ในปี พ.ศ. 2551- ...เดอะคิงออฟไฟท์เตอร์ส XIII เป็นเกมต่อสู้ภาคล่าสุดของซีรีส์เดอะคิงออฟไฟท์เตอร์ส ที่มีนักมวยไทยจากสามประเทศ ซึ่งได้แก่ โจ ฮิกาชิ จากญี่ปุ่น, คิง จากฝรั่งเศส และ หัวใจ จากประเทศไทย
----
การแสดงเลอ ซาเคร ดู แพรงตองส์ในประเทศอิตาลี พ.ศ. 2552- ...การแสดงบัลเลต์ "เลอ ซาเกร ดู แปร็งตอง" (ตัวอย่างในภาพ) ด้วยทำนองดนตรีและท่าเต้นที่มีความซับซ้อน แปลกใหม่ ทำให้ได้รับการบันทึกว่าเป็นจุดเปลี่ยนของงานประพันธ์ดนตรีและการเต้นรำในคริสต์ศตวรรษที่ 20- ...ด้วยงบประมาณกว่า 20,000 ล้านวอน (800 ล้านบาท) ทำให้ ไต้ฝุ่น 2 คม 2 พายุ (พ.ศ. 2548) เป็นภาพยนตร์เกาหลีที่ใช้ทุนสูงสุดเป็นประวัติการณ์- ...จากการที่ได้เหรียญทองในการแข่งขันมวยสากลสมัครเล่นชิงแชมป์เอเชีย ทำให้วุฒิชัย มาสุข นักมวยสากลสมัครเล่นรุ่นเฟเธอร์เวท ถูกมองว่าเป็นนักมวยดาวรุ่งในรุ่นนี้แทนที่สมรักษ์ คำสิงห์- ...ชื่อของสวนวชิรเบญจทัศ เป็นชื่อที่ได้รับพระราชทานจากสมเด็จพระบรมโอรสาธิราชฯ สยามมกุฎราชกุมาร เมื่อวันที่ 28 กรกฎาคม พ.ศ. 2545 ตรงกับวันที่มีพระชนมายุครบ 50 พรรษา- ...ไทรออปส์ เป็นสัตว์น้ำจำพวกครัสตาเซียน เป็นสัตว์ที่ไม่เปลี่ยนรูปร่างมาตั้งแต่ยุคไทรแอสสิก หรือราว 220 ล้านปีมาแล้ว อาจถือได้ว่าเป็นฟอสซิลที่มีชีวิตอีกพวกหนึ่ง
----
ภาพวาดนกนางแอ่นแม่น้ำแอฟริกาจากบทความใน Ibis ค.ศ. 1861- ... นกนางแอ่นแม่น้ำแอฟริกา (ในภาพ) และนกเจ้าฟ้าหญิงสิรินธร อาจถือได้ว่าเป็นสปีชีส์ของนกนางแอ่นที่โบราณที่สุด  เนื่องจากมีพฤติกรรมเหมือนนกนางแอ่นโบราณต้นเชื้อสายอื่น ๆ ที่ทำรังในโพรงแทนที่จะทำหลุมรังหรือรังโคลน- ...หนังสือพิมพ์ ดิอันนาวันไทมส์ ก่อตั้งขึ้นเมื่อปี พ.ศ. 2550 โดยคีธ เดวิส ขณะมีอายุเพียง 9 ปี ผู้ซึ่งปฏิบัติหน้าที่ทั้งผู้สื่อข่าว บรรณาธิการ พิสูจน์อักษร ผลิตเว็บไซต์ รวมทั้งการออกแบบจัดหน้าและตีพิมพ์แต่เพียงลำพัง- ...ชาวต่างชาติที่เดินทางมาท่องเที่ยวในประเทศไทยนั้น เพิ่มจาก 336,000 คนในปี พ.ศ. 2503 เป็น 14.5 ล้านคนในปี พ.ศ. 2550 ซึ่งนับเป็นประเทศที่มีนักท่องเที่ยวมากเป็นอันดับที่ 18 ของโลก- ...ในเรื่องยอดนักสืบจิ๋วโคนัน ฮาคุบะ ซางุรุเป็นเพียงคนเดียวที่ทราบตัวตนที่แท้จริงของจอมโจรคิด- ...เรื่องจริงช็อคโลก ภาพยนตร์สารคดีเกี่ยวกับปรากฏการณ์โลกร้อน ที่ดำเนินการนำเสนอโดยอัล กอร์ โดยภาพยนตร์ได้รับรางวัลออสการ์ สาขาภาพยนตร์สารคดียอดเยี่ยม และสาขาเพลงประกอบภาพยนตร์ยอดเยี่ยม ถือเป็นภาพยนตร์สารคดีเรื่องแรกที่ได้รับรางวัลออสการ์ถึง 2 สาขา และเป็นเรื่องแรกที่ได้รางวัลสาขาเพลงประกอบภาพยนตร์ยอดเยี่ยม
----
หอยคราง- ...หอยคราง (ในภาพ; Scapharca inaequivalvis) เป็นหอยสองฝาคล้ายหอยแครง แต่มีขนาดใหญ่กว่า หอยชนิดนี้ยังไม่มีการเพาะเลี้ยงอย่างจริงจังเหมือนกับหอยชนิดอื่น จึงนิยมบริโภคกันในถิ่นที่พบเท่านั้น อาทิ ตราด, เพชรบุรี, ภูเก็ต และสงขลา- ...นักประวัติศาสตร์เชื่อว่าสตรีผู้มีชื่อว่า เอลิส อันเป็นที่มาของชื่อ ฟูร์ เอลิส (ตามรากศัพท์หมายความว่า สำหรับเอลิส) คือ เอลิซาเบท ร็อกเกล หรือไม่ก็ เทเรเซ มาลฟาตติ- ...เพลง สึบาสะโวะฮิโระเงะเตะ ฉบับที่นำไปประกอบภาพยนตร์ยอดนักสืบจิ๋วโคนันตอนบทบรรเลงแห่งความตาย เป็นฉบับที่ขับร้องโดยซาร์ด ซึ่งขับร้องฉบับของตนเองไว้ก่อนที่อิซุมิ ซะกะอิจะเสียชีวิต มิใช่การนำเพลงต้นฉบับของวงดีนที่อิซุมิเป็นผู้แต่งเนื้อเพลงให้มาใช้แต่อย่างใด- ...สถานีโทรทัศน์ผ่านดาวเทียมมหาดไทย เป็นสถานีโทรทัศน์ของกระทรวงมหาดไทย จัดตั้งขึ้นเพื่อเป็นช่องทางสื่อสารกับประชาชน เริ่มออกอากาศวันแรกเมื่อ 14 มิถุนายน พ.ศ. 2553- ...หน้ากากแอ็คชั่น เป็นตัวละครการ์ตูนชินจังจอมแก่น ปรากฏตัวครั้งแรกในชินจังจอมแก่นเดอะมูฟวี่ ตอน Crayon Shin-chan: Action Kamen vs Leotard Devil ซึ่งเป็นชินจังเดอะมูฟวี่ตอนแรกสุด
----
วูวูเซลาลายเหลืองและดำ- ...ได้มีงานวิจัยของคณะแพทย์ซึ่งระบุว่า วูวูเซลา (ในภาพ) อาจทำให้ผู้ที่ได้รับผลกระทบจากเสียงหูหนวกถาวร และยังเป็นพาหะนำเชื้อโรคซึ่งติดต่อทางน้ำลายอีกด้วย- ...ก่อนหน้าการรุกรานนอร์มังดี ฝ่ายสัมพันธมิตรได้ดำเนินการตามปฏิบัติการบอดีการ์ด เพื่อลวงให้เยอรมนีเชื่อว่าการรุกรานของฝ่ายสัมพันธมิตรจะเกิดขึ้นที่อื่น ไม่ใช่นอร์มังดี- ...บริษัทอินเดียตะวันออก ซึ่งอังกฤษก่อตั้งขึ้น นับเป็นบริษัทการค้ากับอินเดียตะวันออกที่เก่าแก่ที่สุดซึ่งก่อตั้งโดยชาวยุโรป- ...24 ปีหลังจากโศกนาฏกรรมที่โบปาล ผู้ที่มีส่วนรับผิดชอบต่อเหตุการณ์ดังกล่าว ถูกศาลตัดสินว่ามีความผิดฐานกระทำโดยประมาทเป็นเหตุให้ผู้อื่นเสียชีวิต และลงโทษจำคุกคนละสองปี พร้อมปรับอีกคนละประมาณ 2,000 ดอลลาร์สหรัฐ- ...ไข้รูมาติกเป็นโรคอักเสบที่เกิดตามหลังการติดเชื้อแบคทีเรียที่ทำให้เกิดคออักเสบ ซึ่งทำให้มีอาการข้ออักเสบ หัวใจอักเสบ มักพบในเด็กอายุ 5-15 ปี หากได้รับการรักษาไม่ถูกต้องอาจทำให้เป็นโรคลิ้นหัวใจพิการต่อไปได้
----
ชิชิ- ...แพนด้ายักษ์เพศเมีย ชิชิ (ในภาพ) เป็นผู้สร้างแรงดลใจให้กับเซอร์ปีเตอร์ สกอต ในการออกแบบตราสัญลักษณ์ขององค์การกองทุนสัตว์ป่าโลกสากล- ...ด้วยความที่แร้งเป็นนกขนาดใหญ่ที่หัวและคอล้านเลี่ยนดูคล้ายไก่งวง จึงทำให้เคยมีคนไทยนำแร้งไปขายให้แก่ชาวต่างชาติเนื่องในวันขอบคุณพระเจ้า โดยหลอกว่าเป็นไก่งวง- ...การติดเชื้อและภาวะพิษเหตุติดเชื้ออาจทำให้เกิดภาวะช็อกเหตุพิษติดเชื้อ ซึ่งเป็นภาวะที่มีอัตราเสียชีวิตมากถึงร้อยละ 50- ...มูลนิธิป่อเต็กตึ๊ง ก่อตั้งในปี พ.ศ. 2452 โดยพ่อค้าชาวจีนในกรุงเทพมหานคร 12 คน เป็นมูลนิธิลำดับที่ 11 ในสยาม มีจุดประสงค์เพื่อเก็บศพไร้ญาติทุกภาษาและนำไปฝังที่ป่าช้าทุ่งวัดดอน- ...มีการประมาณกันว่า อุบัติภัยเชอร์โนบิล ทำให้มีผู้ได้รับผลกระทบอย่างน้อย 600,000 คน และมีผู้เสียชีวิตด้วยโรคมะเร็งจากจากการสัมผัสกัมมันตรังสีถึง 4,000 คน
----
สวนสาธารณะมิลเอนส์- ...สวนสาธารณะมิลเอนส์ (ในภาพ) เป็นสวนสาธารณะที่เล็กที่สุดในโลก มีเส้นผ่านศูนย์กลาง 0.61 เมตร และมีพื้นที่ทั้งหมดเพียง 0.292 ตารางเมตรเท่านั้น- ...พาราคว็อท หรือในประเทศไทยเรียกว่า กรัมม็อกโซน เป็นสารฆ่าวัชพืชซึ่งนิยมใช้มากที่สุดในโลก รวมทั้งในประเทศไทยด้วย- ...ปลาซีลาแคนท์อินโดนีเซียและปลาซีลาแคนท์มหาสมุทรอินเดียตะวันตก เป็นสปีชีส์ของปลาซีลาแคนท์ 2 ชนิดซึ่งยังไม่สูญพันธุ์ในปัจจุบัน- ...ก่อนที่ไม คุรากิ จะเปิดตัววงการเพลงในประเทศญี่ปุ่นกับซิงเกิล เลิฟ เดย์อาฟเตอร์ทูมอโรว์ เธอไปเปิดตัววงการเพลงในสหรัฐอเมริกามาก่อนกับซิงเกิล เบบีไอไลค์ แต่ไม่ประสบความสำเร็จ- ...คาเมนไรเดอร์สตรองเกอร์ เป็นตัวละครเอกจากภาพยนตร์โทคุซัทสึชุดคาเมนไรเดอร์ลำดับที่ 5 โดยมิได้มีภาพลักษณ์มาจากตั๊กแตน หากแต่มาจากด้วงแรดของญี่ปุ่น นอกจากนี้ ร่างต้นของสตรองเกอร์นั้นมีชื่อว่า "โจ ชิเงรุ" ซึ่งชื่อ"ชิเงรุ"นี้ตรงกับนามสกุลของนักแสดงซึ่งมีชื่อว่า "ชิเงรุ อารากิ"
----
นักบุญเด็นนิส- ...นักบุญประคองหัวคนแรกที่มีชื่อเสียงที่สุด เห็นจะเป็นนักบุญเด็นนิส นักบุญผู้พิทักษ์ปารีส (รูปปั้นในภาพ) ซึ่งใน ตำนานทอง บรรยายว่าแม้ว่าหลังจากที่ถูกตัดหัวแล้วก็ยังคงเดินต่อไปได้อีกเจ็ดไมล์ ขณะทำการเทศนาไปด้วย- ...The Concert Singer เป็นผลงานประติมากรรมภาพเหมือนเต็มตัวของสตรีภาพแรกโดยทอมัส เอียคินส์ และได้ชื่อว่าเป็นผลงานศิปละที่เกี่ยวกับดนตรีที่ดีที่สุดของเขา- ...วันซึ่งมีการเคลื่อนย้ายมงคลวัตถุของนักบุญเป็นวันที่จะฉลองแยกจากวันสมโภชน์- ...ภาวะพิษเหตุติดเชื้อมีลักษณะของภาวะอักเสบทั่วร่างกายร่วมกับการติดเชื้อ อวัยวะสำคัญที่อาจล้มเหลวได้ อาทิ ปอด สมอง ตับ ไต หัวใจ- ...ซิยิ่นกุ้ย เป็นวีรบุรุษในยุคราชวงศ์ถังของจีน โดยเป็นแม่ทัพผู้ได้ชื่อว่าไม่เคยรบแพ้ใคร เป็นบุคคลที่มีตัวตนจริงตามพงศาวดาร แต่ได้รับการกล่าวขานมากจนดูคล้ายเป็นตำนาน อาทิ ความเชื่อที่ว่าเป็นเทพเสือขาวมาจุติ
----
โยเซฟ เกิบเบิลส์- ...โยเซฟ เกิบเบิลส์ (ในภาพ) นักจิตวิทยามวลชนชาวเยอรมัน เป็นพลเรือนผู้มีบทบาทอย่างมากในพรรคนาซี คนสนิทของอดอล์ฟ ฮิตเลอร์ เขารับตำแหน่งนายกรัฐมนตรีเยอรมนีหลังฮิตเลอร์ถึงแก่อสัญกรรม แต่ก็ดำรงตำแหน่งเพียงวันเดียว
*...Wavin' Flag โดยเคนาน เป็นเพลงซึ่งได้รับเลือกให้เป็นเพลงประกอบการจัดการแข่งขันฟุตบอลโลก 2010 อย่างเป็นทางการ หากมิใช่เวอร์ชั่นดั้งเดิม แต่เป็นเวอร์ชั่น เดอะเซเลเบรชั่นมิกซ์- ...แบตแมน, เนเมอร์ และพูนิเชอร์ เป็นตัวเอกปฏิลักษณ์ในงานประพันธ์ เนื่องจากพวกเขาเป็นตัวละครเอกที่ขาดลักษณะของซูเปอร์ฮีโร่ ซึ่งเป็นลักษณะของฮีโรในปัจจุบันซึ่งมีความซับซ้อนมากยิ่งขึ้น- ...ในขณะที่ทองคำบริสุทธิ์มีสีเหลือง แต่สีของทองคำสามารถมีได้หลากหลาย ขึ้นอยู่กับธาตุที่เจืออยู่ในทองคำ นับตั้งแต่สีขาว สีชมพู สีแดง สีกุหลาบ สีเขียว สีเทา สีดำ สีฟ้าและม่วง- ...สมบัติแบร์ทูวิลล์ ได้รับการซื้อเมื่อพบเป็นจำนวนเงินเพียง 15,000 ฟรังก์เท่านั้น แต่ในปัจจุบันได้รับการรักษาไว้ที่แผนกเหรียญตรา หอสมุดแห่งชาติแห่งประเทศฝรั่งเศสในกรุงปารีส
----
หมวกเกราะสำหรับพิธีจากซัททันฮู- ...หมวกเกราะสำหรับพิธีจากซัททันฮูที่พบในปี ค.ศ. 1939 (ในภาพ) ไม่ถือว่าเป็นกรุสมบัติ เพราะเป็นการฝังศพในเรือ ซึ่งไม่ใช่เป็นการฝังสมบัติที่มีวัตถุประสงค์ในการซ่อน- ...แซตเทอร์เดย์ไนต์ไลฟ์ เป็นหนึ่งในรายการโทรทัศน์ที่ออกอากาศเป็นระยะเวลายาวนานที่สุดของสหรัฐอเมริกา และในปี พ.ศ. 2550 ปรากฏในรายชื่อ 100 รายการโทรทัศน์ที่ดีที่สุดตลอดกาล ของนิตยสาร ไทม์- ...บทประกาศโทษในศาสนาคริสต์ เป็นการห้ามทำพิธีทางศาสนาและเรียกซาคราเมนท์ของสถาบันศาสนาจากดินแดนหรืออาณาจักรที่ได้รับประกาศ โดยจะมีการปิดวัดทุกแห่ง และไม่อนุญาตให้ทำคริสตศาสนพิธีส่วนใหญ่- ...ในมาตรการรับมือการระบาดของไข้หวัดใหญ่สายพันธุ์ใหม่ 2009 ประเทศอียิปต์สั่งฆ่าสุกรทุกตัวในประเทศเป็นจำนวนกว่า 300,000 ตัว เมื่อวันที่ 29 เมษายน พ.ศ. 2552- ...เฒ่าผจญทะเล เป็นผลงานวรรณกรรมของเออร์เนสต์ เฮมิงเวย์ ผู้ได้รับรางวัลโนเบลสาขาวรรณกรรม โดยเป็นเรื่องราวเกี่ยวกับชายชราชาวคิวบาผู้มีความหยิ่งทะนงในการออกหาปลาตามลำพัง
----
ภาพแสดงลูปบนรูปทรงกลมหดเข้าหากันอย่างต่อเนื่องจนกลายเป็นจุด- ...ข้อความคาดการณ์ของปวงกาเร ซึ่งริเริ่มโดยอองรี ปวงกาเร ระบุว่า "ถ้ารูปใด ๆ มีคุณสมบัติโดยแต่ละลูปที่อยู่บนรูปทรงสามารถบีบรัดเข้าหากันอย่างต่อเนื่องจนกลายเป็นจุดได้ แล้วรูปทรงนั้นจะเป็นทรงกลม 3 มิติ" (ในภาพ)- ...กองอาสารักษาดินแดน เป็นกองกำลังอาสาสมัครสำรองของประเทศไทย ทั้งในยามปกติและยามศึกสงคราม สมาชิกเป็นราษฎรอาสาสมัคร มีรัฐมนตรีว่าการกระทรวงมหาดไทยเป็นประธานกรรมการและผู้บัญชาการ- ...ซีเวอร์ต เป็นหน่วยอนุพันธ์เอสไอของปริมาณรังสีสมมูล มันจะแสดงถึงผลทางชีวภาพของรังสีตรงข้ามกับลักษณะทางกายภาพซึ่งเป็นลักษณะของปริมาณรังสีดูดซึมโดยวัดเป็นหน่วยเกรย์ได้ชื่อตาม รอล์ฟ ซีเวอร์ต- ...โซดิส เป็นวิธีการฆ่าเชื้อโรคในน้ำโดยใช้แสงแดดและขวดพลาสติกโพลีเอทิลีนเทอพาทาเลท โดยไม่เสียค่าใช้จ่ายใด ๆ และสามารถทำได้ในครัวเรือน- ...มันโรเวีย เมืองหลวงของประเทศไลบีเรีย ก่อตั้งขึ้นในปี ค.ศ. 1822 ตั้งชื่อเป็นเกียรติแก่ประธานาธิบดีสหรัฐอเมริกา เจมส์ มอนโร ผู้สนับสนุนคนสำคัญในการก่อตั้งประเทศ
----
การเดินขบวนวันจันทร์ในเยอรมนีตะวันออก- ...การเดินขบวน (การเดินขบวนวันจันทร์ในเยอรมนีตะวันออกในภาพ) ในภาษาอังกฤษว่า demonstration เป็นคำที่เริ่มใช้ในกลางคริสตวรรษที่ 19 บัญญัติขึ้นโดยกลุ่มผู้ประท้วงในไอร์แลนด์ที่ได้รับอิทธิพลในการชุมนุมจากนักการเมือง แดเนียล โอ'คอนเนล เพื่อแทนที่ "monster meeting" อันหมายความว่า "การชุนนุมของอมนุษย์"- ...ค่ายกักกันนาซีเป็นค่ายกักกันที่นาซีเยอรมนีสร้างขึ้นตลอดดินแดนยึดครอง เพื่อกักกันชาวยิว, พวกคอมมิวนิสต์, โรมา (พวกยิปซี), นักโทษการเมือง, ผู้พิการ, ผู้รักร่วมเพศ, อาชญากรทั่วไป และอื่น ๆ แม้จะไม่มีจุดประสงค์เพื่อการสังหารอย่างเป็นระบบ แต่สภาพแวดล้อมที่เลวร้ายก็ทำให้มีผู้เสียชีวิตเป็นจำนวนมาก- ...ตังเก เป็นซิงเกิลบทเพลงเพื่อชีวิต ซึ่งได้รับความนิยมของพงษ์เทพ กระโดนชำนาญ ในอัลบั้ม คนจนรุ่นใหม่ เมื่อปี พ.ศ. 2533 ถือเป็นเพลงที่สร้างชื่อและได้รับความนิยมเป็นอย่างมาก จนมีการนำมาขับร้องใหม่อีกหลายครั้ง- ...เขตบางแคเป็นเขตการปกครองที่มีจำนวนประชากรมากที่สุดในกรุงเทพมหานคร ตามสถิติของกรมการปกครอง กระทรวงมหาดไทย เมื่อปี พ.ศ. 2551- ...แก่นปีศาจ เป็นชื่อเล่นของพลูโทเนียมมวลใต้วิกฤตหนัก 6.2 กิโลกรัมที่เกิดมวลวิกฤตโดยบังเอิญถึง 2 ครั้งที่สถาบันวิจัยลอส อลามอส ในปี ค.ศ. 1945 และ ค.ศ. 1946 ส่งผลให้นักวิทยาศาสตร์เสียชีวิตจำนวนมาก
----
ตัวอย่างค่าง- ...ในความเชื่อของคนไทย เลือดและอวัยวะหลายส่วนของค่าง (ตัวอย่างในภาพ) เป็นยาบำรุงกำลังชั้นดี โดยจะใช้ละลายดื่มกับสุรา ซึ่งทางการแพทย์ได้พิสูจน์ว่าไม่เป็นความจริงแต่อย่างใด- ...นักคณิตศาสตร์ชาวรัสเซีย กริกอรี เพเรลมาน เคยได้รับเหรียญรางวัลฟีลด์ส ในปี พ.ศ. 2549 ต่อมาได้รับรางวัลมิลเลนเนียม ไพรซ์ ในปี พ.ศ. 2553 จากการสามารถพิสูจน์ข้อความคาดการณ์ของปวงกาเรได้สำเร็จ- ...ถึงจะเห่ยแต่ก็สู้นะเฟ้ย (破壊王ノリタカ!) เป็นหนังสือการ์ตูนญี่ปุ่น ซึ่งประพันธ์โดย มุราตะ ฮิเดโอะ และวาดภาพประกอบโดย ฮาโมริ ทากาชิ โดยเป็นเรื่องราวของชายชาวญี่ปุ่นผู้หันมาเอาดีทางมวยไทยเพื่อต้องการเอาชนะใจสาว- ...เสียงพยัญชนะนาสิก อันเป็นเสียงพยัญชนะที่เกิดจากการหย่อนเพดานอ่อนในปาก แล้วปล่อยอากาศอย่างอิสระออกทางจมูก อวัยวะในช่องปากรูปแบบต่าง ๆ ทำหน้าที่สั่นพ้องเสียงให้ก้อง อากาศถูกกักด้วยริมฝีปากหรือลิ้นทำให้ไม่ออกมาทางปาก เป็นเสียงพยัญชนะส่วนใหญ่บนโลก โดยมีภาษาเพียง 2.3% เท่านั้นที่ไม่มีเสียงดังกล่าว- ...ไข้ หรือ อาการตัวร้อน เป็นอาการแสดงทางการแพทย์ที่หมายถึงการเพิ่มของอุณหภูมิร่างกายสูงกว่าค่าปกติ (ราว 36.5–37.5 °C) อันเป็นผลจากการปรับสูงขึ้นของอุณหภูมิเป้าหมายที่ร่างกายพยายามรักษาให้คงที่ เป็นอาการที่ไม่จำเป็นต้องใช้ยารักษาและผู้ป่วยส่วนใหญ่สามารถหายได้เอง
----
สามเหลี่ยมมังกร- ...สามเหลี่ยมมังกร (ในภาพ) เป็นชื่อเรียกพื้นที่ซึ่งเป็นรูปสามเหลี่ยมของทะเลด้านตะวันออกของญี่ปุ่น โดยมีปรากฏการณ์ที่เรือหายสาบสูญไปอย่างไร้ร่องรอยคล้ายกับสามเหลี่ยมเบอร์มิวดาในมหาสมุทรแอตแลนติก เมื่อพิจารณาบนแผนที่โลกแล้ว จะพบว่าสามเหลี่ยมทั้งสองนี้อยู่ตรงข้ามกันพอดี- ...มิสเอิร์ธ เป็นหนึ่งในเวทีการประกวดนางงามที่ใหญ่พอ ๆ กับ นางงามจักรวาล และมิสเวิลด์ โดยมีจุดประสงค์หลักเพื่อช่วยรณรงค์ให้เกิดความตระหนักต่อสิ่งแวดล้อม เริ่มจัดการประกวดครั้งแรกในปี พ.ศ. 2543- ...Oh! เป็นสตูดิโออัลบั้มชุดที่ 2 ของกลุ่มศิลปินเกาหลีใต้ เกิลส์เจเนอเรชัน เริ่มออกวางจำหน่ายเมื่อวันที่ 28 มกราคม พ.ศ. 2553 ในวันแรกของการวางจำหน่าย มียอดขายกว่า 30,000 ชุด ใน 80 ประเทศ รวมทั้งการสั่งจองล่วงหน้าอีกกว่า 150,000 ชุด- ...ปัญจตันตระ หรือ นิทานของเปลเป เป็นนิทานโบราณของอินเดีย มีลักษณะเป็นนิทานซ้อนนิทาน โครงเรื่องหลักเน้นไปยังการรวบรวมเรื่องราวให้เจ้าชายผู้โง่เขลาได้เรียนรู้อย่างรวดเร็ว มีเรื่องย่อยได้แก่ การแตกมิตร, การผูกมิตร, สงคราม, ลาภหาย และ สันติภาพ- ...พลับพลึงธาร (Crinum thaianum) หรือ "หอมน้ำ" เป็นพืชอวบน้ำจำพวกเดียวกับพลับพลึง ดอกตูมสีขาวมีลักษณะคล้ายหัวหอมและมีกลิ่นหอมอ่อน ๆ  เป็นพืชที่พบได้เพียงที่อำเภอสุขสำราญ จังหวัดระนอง ที่เดียวในโลกเท่านั้น
----
ธงชาติสาธารณรัฐนากอร์โน-คาราบัค- ...สาธารณรัฐนากอร์โน-คาราบัค (ธงชาติในภาพ) เป็นรัฐเอกราชโดยพฤตินัย ตั้งอยู่ในพื้นที่ส่วนหนึ่งของอาเซอร์ไบจาน ทิศใต้ติดต่อกับอิหร่าน และทิศตะวันตกติดต่อกับอาร์เมเนีย แต่ยังไม่ได้รับการยอมรับจากรัฐใด ๆ เลย- ...ภาษาคาไรม์ เป็นภาษากลุ่มเตอร์กิกที่ได้รับอิทธิพลจากภาษาฮีบรู โดยผู้พูดเป็น ชาวคาไรต์ ที่อาศัยอยู่บนคาบสมุทรไครเมีย มีผู้พูดอยู่สม่ำเสมอเพียง 6 คนเท่านั้น- ...ฟอว์ซียา...วีนัสแห่งลุ่มน้ำไนล์ ผลงานการประพันธ์ของวรากุล มีเนื้อหานำเสนออัตชีวประวัติของเจ้าหญิงเฟาซียะห์แห่งอียิปต์ อดีตมเหสีพระองค์แรกในพระเจ้าชาห์ โมฮัมหมัด เรซา ปาห์ลาวี แห่งอิหร่าน ผู้ทรงเคยได้รับการยกย่องว่าเป็นสตรีที่สวยที่สุดในโลก แต่แม้ว่าพระองค์จะมีฐานันดรศักดิ์อันสูงส่งหรือพระสิริโฉมที่งดงามก็ตาม ชีวิตของพระองค์กลับเต็มไปด้วยความเศร้าโศก- ...ปัจจุบัน ได้มีหลักฐานสมัยใหม่ซึ่งเชื่อได้ว่า สมเด็จพระเจ้ากรุงธนบุรีเสด็จสวรรคตจากการก่อรัฐประหาร ภายใต้การนำของสมเด็จเจ้าพระยามหากษัตริย์ศึก (ทองด้วง) ในปี พ.ศ. 2325- ...ตรีเอสเต เมืองท่าซึ่งตั้งอยู่ทางทิศตะวันออกเฉียงเหนือของอิตาลี ตั้งอยู่ระหว่างทะเลเอเดรียติก ติดต่อกับพรมแดนสโลวีเนีย เป็นแหล่งผลิตของกาแฟมากกว่าร้อยละ 40 ซึ่งผลิตในอิตาลีทั้งหมด
----
ทะเลสาบคานาส- ...ทะเลสาบคานาส (ในภาพ) เป็นทะเลสาบน้ำจืดขนาดใหญ่ในเขตปกครองตนเองซินเจียง สาธารณรัฐประชาชนจีน เป็นทะเลสาบซึ่งมีความลึกที่สุดในโลก ทั้งยังมีเรื่องเล่าเกี่ยวกับสัตว์ประหลาดที่อาศัยอยู่ที่ก้นทะเลสาบแห่งนี้ด้วย คล้ายกับเนสซี ของทะเลสาบล็อกเนสส์ ในสก็อตแลนด์- ...อาการไอเป็นชุดปฏิกิริยาตอบสนองอย่างหนึ่งของร่างกายที่มีขึ้นเพื่อกำจัดสารแปลกปลอมออกจากทางเดินหายใจขนาดใหญ่ ประกอบด้วยสามระยะ ได้แก่ การหายใจเข้า การหายใจออกอย่างแรงซึ่งต้านกับกล่องเสียงที่ปิดอยู่ และการปล่อยอากาศออกจากปอดอย่างรวดเร็วพร้อมกันกับการเปิดกล่องเสียง ซึ่งทำให้เกิดเสียงไอ- ...เฮพาริน เป็นสารไกลโคซามิโนไกลแคนที่มีหมู่ซัลเฟตอยู่จำนวนมาก มักใช้เป็นยาต้านการแข็งตัวของเลือด และเป็นชีวโมเลกุลที่มีความหนาแน่นของประจุลบมากที่สุดเท่าที่มนุษย์รู้จัก- ...แฮร์รอดส์ ห้างสรรพสินค้าหรูหราชื่อดังในกรุงลอนดอน สหราชอาณาจักร เป็นห้างสรรพสินค้าเพียงแห่งเดียวในสหราชอาณาจักรที่ยังคงจำหน่ายผลิตภัณฑ์ขนสัตว์- ...คลองต้ายวิ่นเหอ เป็นคลองขนาดใหญ่ในจีน มีความยาวกว่า 2,500 กิโลเมตร มีอายุนานกว่า 2,000 ปีมาแล้ว โดยเริ่มขุดกันในสมัยสุยหยางตี้ ฮ่องเต้แห่งราชวงศ์สุย ใช้เวลาขุดนานกว่า 30 ปี โดยแรงงานมนุษย์กว่า 6 ล้านคน นับเป็นคลองสายที่ยาวที่สุดในโลกในเวลานั้น- ...ประเทศไทย เป็นประเทศซึ่งมีอุบัติการณ์ของมะเร็งท่อน้ำดีสูงที่สุดในโลก คือ 84.6 ต่อ 100,000 คน ในประชากรชาย และ 36.8 ต่อ 100,000 คนในประชากรหญิง
----
สนัขป่านิวกินี- ...สุนัขป่านิวกินี (ในภาพ; Canis lupus hallstromi) เป็นสุนัขป่าที่มีรูปร่างคล้ายคลึงกับสุนัขบ้านมาก มีลักษณะพิเศษที่แตกต่างไปจากสุนัขสายพันธุ์อื่น ๆ คือ สามารถหอนด้วยเสียงแหลมสูงและต่อเนื่องยาวนาน  จนได้รับชื่อว่า "สุนัขร้องเพลง" (Singing Dog) พบได้เฉพาะบนเกาะนิวกินีเท่านั้น และถือเป็นสุนัขสายพันธุ์แท้ที่เก่าแก่ที่สุดในโลกอีกด้วย- ...ลินคอล์น คอนติเนนทัล รุ่นปี 1961 เป็นรถที่จอห์น เอฟ. เคนเนดี ประธานาธิบดีสหรัฐ คนที่ 35 โดยสารอยู่ ระหว่างถูกลอบสังหาร- ...ผู้ที่ป่วยด้วยกลุ่มอาการต่อต้านแอนโดรเจน อาจมีลักษณะภายนอกเหมือนผู้หญิงทุกประการ แต่จริง ๆ แล้วเป็นผู้ชาย มีโครโมโซมเพศเป็น XY- ...ระหว่างปี พ.ศ. 2520-2522 อีดี้ อามิน ประธานาธิบดีอูกันดาคนที่ 3 ในระบอบเผด็จการทหาร ได้เรียกตนเองว่า "ฯพณฯ ประธานาธิบดีตลอดชีพ จอมพล อัล หัจญี ดอกเตอร์ อีดี้ อามิน ดาด้า, วีซี., ดีเอสโอ., เอ็มซี., ซีบีอี., ผู้พิชิตจักรวรรดิอังกฤษในทวีปแอฟริกาทั้งหมดและยูกันดาโดยเฉพาะ"- ...พระยาชัยวิชิตวิศิษฏ์ธรรมธาดา (ขำ ณ ป้อมเพชร์) ผู้เป็นต้นสกุล ณ ป้อมเพชร์ เป็นอธิบดีกรมราชทัณฑ์คนแรกและคนสุดท้ายในระบอบสมบูรณาญาสิทธิราชของไทย
----
หอไข่มุกตะวันออก- ...หอไข่มุกตะวันออก (ในภาพ) เป็นอาคารซึ่งตั้งอยู่ในเขตเมืองใหม่ของนครเซี่ยงไฮ้ สาธารณรัฐประชาชนจีน นับเป็นหอคอยที่สูงเป็นอันดับ 4 ของโลก เป็นที่ทำการสื่อหลายแห่ง และสถานที่ท่องเที่ยวที่ได้รับความนิยมมากที่สุดแห่งหนึ่งของเซี่ยงไฮ้- ...โพลเตอร์ไกส์ท เป็นชื่อเรียกของปรากฏการณ์ชนิดหนึ่งซึ่งข้าวของต่าง ๆ เกิดการเคลื่อนไหวโดยมิได้เกิดจากฝีมือมนุษย์ แต่ไม่สามารถอธิบายได้ด้วยหลักการทางวิทยาศาสตร์- ...ความอดอยากครั้งใหญ่ในไอร์แลนด์ (An Gorta Mór) เป็นสมัยที่เกิดความอดอยาก โรคระบาดและการย้ายถิ่นฐานครั้งใหญ่ในไอร์แลนด์ ระหว่างปี ค.ศ. 1845–1952 มีผลให้จำนวนประชากรลดลงกว่า 25 เปอร์เซนต์- ...คำให้การชาวกรุงเก่า เป็นพงศาวดารบอกเล่าเรื่องราวในประวัติศาสตร์ไทยโดยเฉพาะช่วงอาณาจักรอยุธยา ตั้งแต่ก่อตั้งอาณาจักรจนกระทั่งเสียแก่พม่าในปี พ.ศ. 2310 โดยต้นฉบับได้มาจากประเทศพม่าในช่วงที่ตกเป็นอาณานิคมของจักรวรรดิอังกฤษ- ...จูริ กับ ฮาคาน เป็นสองตัวละครใหม่ล่าสุดจากเกมซุปเปอร์สตรีทไฟท์เตอร์ IV โดยจูริใช้ศิลปะการต่อสู้แบบเทควันโด้ในการต่อสู้ ส่วนฮาคานเป็นนักสู้ผู้ใช้ศิลปะการต่อสู้แบบมวยปล้ำของตุรกีที่ใช้น้ำมันชโลมกายให้ลื่นที่เรียกกันว่า Yağlı güreş ในการต่อสู้- ...อับราฮัม ลินคอร์น ประธานาธิบดีสหรัฐคนที่ 16 และ จอห์น เอฟ. เคนเนดี ประธานาธิบดีสหรัฐคนที่ 35 มีความเหมือนกันหลายประการ
----
ชาร์ลส์ วิลสัน- ...เรื่องราวของ ส.ส. ชาวอเมริกัน ชาร์ลส์ วิลสัน (ในภาพ) เบื้องหลังปฏิบัติการไซโคลน ถูกนำไปสร้างเป็นภาพยนตร์ชื่อว่า Charlie Wilson's War ซึ่งได้รับเสนอชื่อเข้าชิงรางวัลลูกโลกทองคำ เมื่อปี พ.ศ. 2551- ...ภาพยนตร์เงียบขาวดำสัญชาติเยอรมนี Nosferatu: A Symphony of Horror ออกฉายครั้งแรกในปี ค.ศ. 1922 บทภาพยนตร์คัดลอกมาเกือบทั้งหมดจากนวนิยายเรื่อง แดรกคูลา ของบราม สโตกเกอร์ โดยเปลี่ยนแค่ชื่อตัวละครและสถานที่เท่านั้น- ...โรคามาดูร์ แคว้นมีดี-พีเรเนส์ ประเทศฝรั่งเศส เป็นเมืองที่มีชื่อเสียง โดยเฉพาะสถานที่สักการะพระแม่มารีอันมีความสำคัญมาเป็นเวลาหลายร้อยปี- ...นอกจาก ลาธีฟ คราวเดอร์ จะแสดงเป็นนักสู้คาโปเอร่าจากภาพยนตร์เรื่อง ต้มยำกุ้ง แล้ว เขายังรับบทเป็น เอ็ดดี้ กอร์โด้ ในภาพยนตร์เรื่อง เทคเคน ด้วยเช่นกัน- ...ในหลายวัฒนธรรมเชื่อกันว่า นัยน์ตาปีศาจ เป็นการมองด้วยความอิจฉาหรือความเดียดฉันท์ ซึ่งผู้ถูกมองอาจได้รับการบาดเจ็บหรือโชคร้าย ความเชื่อดังกล่าวปรากฏหลายครั้งในพันธสัญญาเดิม และแพร่ขยายออกไปยังกลุ่มชนต่าง ๆ ในบริเวณเมดิเตอร์เรเนียน- ...ความเชื่องมงายอย่างหนึ่งของยุโรปตั้งแต่สมัยโรมันโบราณ ว่า การทำเกลือหกนำไปสู่ความโชคร้าย มาจากเรื่องเล่าอย่างหนึ่งว่า การที่จูดาส์ หนึ่งในอัครสาวกของพระเยซู ทำเกลือหกระหว่างพระกระยาหารมื้อสุดท้าย ผู้ที่มีความเชื่อดังกล่าวมักแก้เคล็ดด้วยการโยนเกลือข้ามไหล่ซ้าย
----
ภาพถ่ายทางอากาศของแอเรีย 51- ...แอเรีย 51 (ในภาพ) เป็นฐานทัพของทางการสหรัฐอเมริกา ตั้งอยู่กลางทะเลทรายรัฐเนวาดา มีการรักษาความปลอดภัยที่เข้มงวดมาก จึงมีทฤษฎีสมคบคิดว่าเป็นสถานที่เก็บซ่อนความลับของทางการ ซึ่งเชื่อมโยงกับจานบินและมนุษย์ต่างดาว- ...แบงค์ออฟไชน่าทาวเวอร์ อาคารสำนักงานใหญ่ของธนาคารแห่งประเทศจีน สาขาฮ่องกง มีความสูงถึงหลังคา 305 เมตร นับเป็นอาคารที่สูงที่สุดในฮ่องกงและทวีปเอเชีย ระหว่างปี ค.ศ. 1989-1992- ...เรือนส้ม คือ สิ่งก่อสร้างที่มีลักษณะคล้ายเรือนกระจกในปัจจุบัน ใช้ปลูกพืชตระกูลส้ม มักพบตามของคฤหาสน์หรือวังขนาดใหญ่ระหว่างคริสต์ศตวรรษที่ 17-19
*...สถานีรถไฟกำแพงแสน เป็นสถานีรถไฟประจำอำเภอกำแพงแสน จังหวัดนครปฐม ตั้งอยู่ใกล้กับแหล่งโบราณคดีเมืองเก่ากำแพงแสน เปิดเมื่อวันที่ 16 มิ.ย. พ.ศ. 2506 พร้อมกับทางรถไฟสายสุพรรณบุรี ถูกยุบเลิกการใช้งานไปตั้งแต่ พ.ศ. 2519- ...ลัทธินิยมสถาบันพระมหากษัตริย์ (royalism) เป็นลัทธิซึ่งสนับสนุนราชอาณาจักร ผู้อ้างสิทธิในราชบัลลังก์ หรือพระมหากษัตริย์พระองค์ปัจจุบันหรือพระองค์ที่ทรงถูกโค่นล้มด้วยระบอบสาธารณรัฐ- ...โรคหัวใจเตตราโลจี ออฟ ฟาลโลต์ ซึ่งประกอบด้วยความผิดปกติ 4 อย่างได้แก่ ลิ้นหัวใจพัลโมนารีตีบ หลอดเลือดแดงเอออร์ตาอยู่ในตำแหน่งคร่อม ความบกพร่องของผนังกั้นหัวใจห้องล่าง และการโตเกินของหัวใจห้องขวาล่าง ตั้งชื่อตามแพทย์ชาวฝรั่งเศส เอเตียง-หลุยส์ อาเธอร์ ฟาลโลต์ ซึ่งได้อธิบายโรคนี้ไว้เมื่อปี ค.ศ. 1888 แต่เขาก็มิใช่คนแรกที่อธิบายถึงโรคนี้ 
----
สัญลักษณ์ของฟรีเมสัน- ...ฟรีเมสัน (สัญลักษณ์ในภาพ) เป็นองค์กรภราดรภาพที่ถูกตั้งขึ้นอย่างลับ ๆ ราวคริสต์ศตวรรษที่ 16-17 ซึ่งเติบโตมาจากช่างตัดหินในสมัยกลาง ในปัจจุบันมีสมาชิกราว 5 ล้านคนทั่วโลก- ...ตาม "ทฤษฎีว่าด้วยนักล่า" นั้น เชื้อเอชไอวีติดต่อสู่มนุษย์ข้ามสายพันธุ์จากลิงชิมแพนซีสายพันธุ์หนึ่ง ภายหลังนักล่าถูกกัดหรือสัมผัสกับสารคัดหลั่งของลิงที่ติดเชื้อ- ...หลวงรัถยาภิบาลบัญชา หรือ กัปตัน เอส.เย.เอมส์ เป็นอธิบดีกรมตำรวจของไทยคนแรก  เป็นชาวอังกฤษที่เข้ามาอยู่ในประเทศไทยตั้งแต่สมัยรัชกาลที่ 4- ...ทองปาน ภาพยนตร์ไทยสารคดีแนวนอกกระแสในปี พ.ศ. 2519 ดัดแปลงมาจากเรื่องจริงของชาวนาอีสานชื่อ ทองปาน ที่ได้รับผลกระทบจากการสร้างเขื่อน มีนักแสดงรับเชิญที่เป็นบุคคลที่มีชื่อเสียงมากมาย เช่น สุลักษณ์ ศิวรักษ์, เสน่ห์ จามริก, สุรชัย จันทิมาธร
*...นิเชา (Nǃxau) ดาราจากภาพยนตร์เรื่อง เทวดาท่าจะบ๊องส์ ภาคพิสดาร (The Gods Must Be Crazy 3) สวมวิญญาณ บรูซ ลี แสดงศิลปะการต่อสู้แบบ จีทคุนโด ในท้ายเรื่อง และเคยถ่ายทำโฆษณากระเบื้องในประเทศไทย โดยมีบทพูดเป็นภาษาไทยว่า ห้าห่วงทนหายห่วง- ...ปราสาทภูมิโปน เป็นปราสาทขอม ตั้งอยู่ที่บ้านภูมิโปน ตำบลดม อำเภอสังขะ จังหวัดสุรินทร์  สร้างขึ้นในราวพุทธศตวรรษที่ 12 - 13 ตรงกับสมัยพระเจ้าชัยวรมันที่ 1 นับเป็นปราสาทขอมที่เก่าแก่ที่สุดในประเทศไทย
----
สิงโตอินเดีย- ...สิงโตอินเดีย (Panthera leo persica; ในภาพ) เป็นสิงโตเพียงชนิดเดียวที่พบได้ในทวีปเอเชีย มีรูปร่างเล็กกว่าสิงโตที่พบในทวีปแอฟริกา และมีเหนียงยานที่ใต้ท้อง  มีสถานะใกล้สูญพันธุ์มากแล้วในธรรมชาติ ในปัจจุบันพบได้เฉพาะอุทยานแห่งชาติป่ากีร์ในตอนเหนือของประเทศอินเดียเท่านั้น- ...คุณชายพันธุ์โชะ โคฮินาตะ มิโนรุ (空手小公子小日向海流) เป็นการ์ตูนมังงะที่มีตัวละครเอกเป็นนักคาราเต้ และมีตัวละครที่เป็นนักมวยไทย ซึ่งมีบทบาทสำคัญอยู่หลายราย -เขียนโดยนักเขียนชาวญี่ปุ่นชื่อ ยาสุชิ บาบะ (Yasushi Baba)- ...ดาวซิ่ง (Dowsing) เป็นวิธีการพยากรณ์แบบหนึ่งซึ่งอ้างว่าสามารถระบุตำแหน่งของแหล่งน้ำใต้ดิน โลหะหรือแร่ธาตุที่ฝังอยู่ใต้ดิน อัญมณี น้ำมัน และหลุมฝังศพ แต่ไม่มีหลักฐานทางวิทยาศาสตร์ยืนยันความแม่นยำ- ...จิตรกรกลุ่มบัมโบชานติ (Bamboccianti) คือ จิตรกรในกรุงโรม ระหว่าง ค.ศ. 1625-1700 ซึ่งมักสร้างงานประเภท "จิตรกรรมตู้" หรือภาพเกี่ยวกับชีวิตประจำวันของชาวโรม โดยไม่มีการเสริมแต่งให้ผิดจากความเป็นจริง เช่น ชาวนาหรือขอทาน- ...แนวคิดปฏิเสธเอดส์ที่กล่าวว่าเชื้อเอชไอวีไม่มีจริง และ/หรือ ไม่มีความสัมพันธ์กับโรคเอดส์ ถูกปฏิเสธและยกหลักฐานขึ้นค้านจากสังคมวิทยาศาสตร์แล้ว แต่ยังคงเผยแพร่อยู่ในอินเทอร์เน็ต- ...ปีศาจโดเวอร์ เป็นสิ่งมีชีวิตประหลาดรูปร่างคล้ายมนุษย์ต่างดาวแบบที่คนส่วนใหญ่มักจินตนาการ โดยเริ่มมาจากวัยรุ่นชาวอเมริกัน 2 คน อ้างว่าพบเห็นในคืนวันที่ 21-22 เมษายน ค.ศ. 1977 ณ เมืองโดเวอร์ รัฐแมสซาชูเซตส์
----
อาเกิลตัน- ...อาเกิลตัน (ในภาพ) เป็นชื่อสถานที่ในอังกฤษซึ่งเคยปรากฏบนกูเกิล แมปส์และกูเกิล เอิร์ธ แต่ไม่มีอยู่จริง- ...ความถูกต้องทางการเมือง หมายถึง  คำที่ใช้สำหรับภาษา ความคิดเห็น นโยบายและพฤติกรรมที่หลีกเลี่ยงการดูหมิ่นแก่เพศ สีผิว วัฒนธรรม ผู้พิการ และวัย แต่ในปัจจุบันมักมีการใช้กันอย่างพร่ำเพรื่อและเกินกว่าเหตุ- ...East Palace, West Palace ภาพยนตร์จีนในปี ค.ศ. 1996 ได้ชื่อว่าเป็นภาพยนตร์จีนที่มีเนื้อหาเกี่ยวกับเกย์อย่างเปิดเผยเรื่องแรก ทำให้ถูกห้ามฉายในประเทศจีน แต่ภาพยนตร์ได้รางวัลในเทศกาลภาพยนตร์หลายรางวัล เช่น เทศกาลภาพยนตร์เมืองคานส์- ...ปลากัดน้ำแดง (Betta pi) เป็นปลากัดที่ใหญ่ที่สุดที่พบได้ในประเทศไทย มีชื่อสายพันธุ์ทางวิทยาศาสตร์ว่า pi เพราะมีลายคล้ายสัญลักษณ์พาย (π) ที่ลำตัว  พบได้เฉพาะที่ป่าพรุโต๊ะแดงเท่านั้น- ...กฎว่าด้วยความชั่วสิบประการ (十惡; Ten Abominations) เป็นกฎหมายจีนดั้งเดิมประเภทหนึ่งที่กำหนดความผิดซึ่งทั่วไปมองว่าเป็นความชั่วช้าอย่างถึงที่สุด เช่น อกตัญญู ฉ้อราษฎร์บังหลวง ร่วมประเวณีกับญาติสนิท กฎบางข้อมีระวางโทษถึงประหารชีวิต- ...การโฆษณาทางโทรศัพท์ที่ไม่พึงปรารถนา (cold calling) เป็นการเข้าถึงลูกค้ากลุ่มหมายโดยเฉพาะทางโทรศัพท์เพื่อโฆษณาประชาสัมพันธ์โดยลูกค้าไม่ได้คาดหมาย ซึ่งหลาย ๆ ประเทศมีกฎหมายห้ามและวางโทษชัดเจน ทั้งยังมีบริการขึ้นทะเบียนเลขหมายที่ไม่ต้องการให้โทรศัพท์มาโฆษณาด้วย
----
ราชาหนู- ...ราชาหนู (ในภาพ) เป็นชื่อเรียกกลุ่มหนูซึ่งมีส่วนหางติดกัน อาจเป็นเพราะเลือด โคลน น้ำแข็ง มูล ถูกมัดติดกัน หรือเกิดพังพืดขึ้นบริเวณหาง- ...ขุนวรวงศาธิราช เป็นกษัตริย์พระองค์หนึ่งแห่งกรุงศรีอยุธยา แม้ทรงผ่านพระราชพิธีบรมราชาภิเษกแล้ว แต่นักประวัติศาสตร์มักไม่ยอมรับ เพราะทรงได้ราชบัลลังก์มาจากการกบฏร่วมกับท้าวศรีสุดาจันทร์ล้มล้างสมเด็จพระยอดฟ้า - ...คำว่า "เกษตรศาสตร์" นั้น หากเป็นวิสามานยนามในชื่อของมหาวิทยาลัยเกษตรศาสตร์ อ่านว่า "กะ-เสด-สาด" แต่หากเป็นสามานยนามอันหมายถึงวิชาว่าด้วยการเกษตร อ่านว่า "กะ-เสด-ตฺระ-สาด"- ...กฎว่าด้วยเอกสิทธิ์แปดประการ (八议; Eight Deliberations) เป็นกฎหมายจีนดั้งเดิมประเภทหนึ่งที่ใช้เป็นข้อพิจารณาในการลดโทษสำหรับอภิชนบางกลุ่ม เช่น สมาชิกราชวงศ์ ขุนนาง วีรชนคนกล้า และชนชั้นสูงอื่น ๆ- ...ในทางฟิสิกส์ มีแรงพื้นฐานอยู่เพียง 4 อย่าง คือ แรงแม่เหล็กไฟฟ้า แรงนิวเคลียร์อย่างเข้ม แรงนิวเคลียร์อย่างอ่อน และแรงโน้มถ่วง ซึ่งอัลเบิร์ต ไอน์สไตน์ เคยพยายามค้นหาทฤษฎีเพียงหนึ่งเดียวที่อธิบายแรงทุกชนิดในธรรมชาติได้ แต่ก็ไม่สำเร็จ- ...เฉลว หรือ ตาเหลว เป็นสิ่งของที่สานด้วยไม้ไผ่เป็นรูปแฉกต่าง ๆ คล้ายดาว ซึ่งตามความเชื่อของชาวไทยว่า เป็นสิ่งศักดิ์สิทธิ์ที่เกี่ยวข้องกับยา
----
ตัวอย่างกล็อบสเตอร์- ...กล็อบสเตอร์ เป็นศัพท์ที่หมายถึงซากสิ่งมีชีวิตซึ่งระบุชนิดได้ยากที่ถูกคลื่นซัดมาเกยหาดริมน้ำ- ...คุณหญิง เป็นคำนำหน้าสำหรับสตรีที่สมรสแล้วซึ่งได้รับพระราชทานเครื่องราชอิสริยาภรณ์จุลจอมเกล้าทั้ง 4 ชั้น โดยพระมหากษัตริย์ไทยพระราชทานแก่สตรีผู้นั้นเป็นกรณีพิเศษ  สำหรับสตรีที่เป็นโสดแต่ได้รับพระราชทานเครื่องราชอิสริยาภรณ์ดังกล่าวมีสิทธิ์ใช้คำนำหน้านามว่า "คุณ" เท่านั้น- ...ปูเสฉวนบก เป็นปูเสฉวนในสกุล Coenobita มีทั้งสิ้น 15 ชนิด ไม่สามารถที่จะอาศัยอยู่ในน้ำได้ เนื่องจากระบบการหายใจถูกพัฒนาให้รับออกซิเจนโดยตรง ถ้าลงไปในน้ำจะสำลักน้ำตายได้ แต่ร่างกายก็ต้องการเกลือแร่จากน้ำทะเลและยังต้องการน้ำจืดด้วย- ...ภาพ Christ in the House of His Parents ของมิเลส์ ได้รับการวิพากษ์วิจารณ์อย่างมาก เนื่องจากวาดภาพของพระเยซูแตกต่างออกไปจาก "ความเลิศเลอ" ที่เคยทำมาแต่เดิม เช่น ชาร์ลส์ ดิคเก้นส์ออกมาบอกว่านางมารีย์ในภาพมีลักษณะเป็น "ผู้หญิงน่าเกลียดจนน่าจะยืนอยู่กับผู้หญิงชั้นต่ำหน้าคาบาเรท์ในฝรั่งเศส"- ...มีการให้นิยามว่า ระบบการระบายอากาศ คือ "ระบบการระบายอากาศที่ใช้สำหรับให้อากาศในระดับที่เป็นที่ยอมรับตามคุณภาพอากาศภายใน" เพื่อกำจัดกลิ่นและลดปริมาณคาร์บอนไดออกไซด์ รวมทั้งมลสารพิษและสารอินทรีย์ไอระเหย- ...หลักการพื้นฐานจักรวาลวิทยา มีใจความว่า "ทุกจุดในอวกาศจะมีการพัฒนาทางกายภาพเหมือนกันที่สัมพันธ์กับเวลา โดยที่ทุก ๆ จุด ณ ระยะห่างค่าหนึ่งจากผู้สังเกตจะมีสถานะการพัฒนาการแบบเดียวกัน"
----
แผนที่แสดงอาณาเขตของเขตชีวภาพซุนดา- ...เขตชีวภาพซุนดา (ในภาพ) เป็นการแบ่งเขตทางภูมิศาสตร์ทางชีวภาพ ตั้งแต่ภาคใต้ของไทย มาเลเซีย สิงคโปร์ อินโดนีเซีย เกาะบอร์เนียว เกาะชวา เกาะสุมาตรา เกาะบาหลี มีลักษณะเป็นป่าดิบชื้นและมีความชื้นในอุณหภูมิสูง- ...งูหลามบอล (Python regius) เป็นงูหลามชนิดหนึ่ง มีถิ่นกำเนิดในแอฟริกา มีนิสัยไม่ดุร้าย เมื่อพบศัตรูจะขดตัวกลมคล้ายลูกบอล จึงถูกเรียกชื่อนี้ และจะกินอาหารเฉพาะสัตว์ฟันแทะ เช่น หนู เท่านั้น- ...กู้น้อย วิถีชัย อดีตแชมป์รุ่นฟลายเวทของเวทีราชดำเนิน เป็นนักมวยที่ โผน กิ่งเพชร แชมป์โลกชาวไทยคนแรก ยอมรับว่าเป็นคู่ชกที่เก่งกาจที่สุดเท่าที่เคยเจอมา- ...การสิ้นพระชนม์ของพระเจ้าอลองพญา ปฐมกษัตริย์ของราชวงศ์อลองพญา ถูกระบุไว้ต่างกัน ในพงศาวดารไทยบอกว่าสิ้นพระชนม์เพราะปืนใหญ่แตกที่วัดหน้าพระเมรุ  แต่พงศาวดารพม่าบอกว่า สิ้นพระชนม์ลงกลางทางเพราะประชวรหลังกลับจากสงครามกับอยุธยา- ...รถสูตรหนึ่ง เป็นรายการโทรทัศน์ที่มีผู้เข้าชมมากกว่า 600 ล้านคนทั่วโลก และเป็นกีฬาที่แพงที่สุดในโลก- ...ภาวะความเป็นอคติต่อชาวต่างชาติ (Xenophobia) คือ ภาวะความเกลียดชังหรือความกลัวชาวต่างชาติหรือผู้ที่แตกต่างจากตนเอง
----
ประมวลกฎหมายแพ่งและพาณิชย์- ...ประมวลกฎหมายแพ่งและพาณิชย์ (ในภาพ) เป็นหนึ่งในบรรดาประมวลกฎหมายของไทย จัดทำขึ้นเพื่อเจรจาขอเลิกสนธิสัญญาซึ่งให้สิทธิสภาพนอกอาณาเขตแก่ชาวตะวันตก โดยเริ่มจัดทำขึ้นตั้งแต่รัชกาลที่ 5 จนกระทั่งเสร็จในรัชกาลที่ 8- ...เนื้อปลาสวาย (Pangasianodon hypophthalmus) ปลาน้ำจืดชนิดหนึ่ง มีสารโอเมกา 3 สูงถึง 2,570 มิลลิกรัม ต่อน้ำหนัก 100 กรัม ซึ่งนับว่าสูงกว่าปลาทะเลบางชนิดเสียอีก- ...บุคคลไม่พึงปรารถนา (persona non grata) เป็นศัพท์ทางกฎหมาย หมายความว่า เจ้าหน้าที่ทางการทูตที่รัฐหนึ่งส่งไปสู่อีกรัฐหนึ่ง และถูกรัฐนั้นประกาศว่าไม่พึงปรารถนา ด้วยสิทธิทางการทูตที่พึงกระทำได้ตามอนุสัญญากรุงเวียนนาว่าด้วยความสัมพันธ์ทางการทูตโดยทุกเมื่อและโดยไม่จำเป็นต้องให้เหตุผลกำกับ- ....สัญลักษณ์ของ อาดิดาส ผลิตภัณฑ์กีฬาสัญชาติเยอรมันที่ใช้อยู่ในปัจจุบันนี้ ไม่ได้เกิดจากการออกแบบของบริษัทเอง แต่ได้ไปซื้อมาจากบริษัทผลิตภัณฑ์กีฬาของฟินแลนด์ในช่วงคริสต์ทศวรรษ 1950- ...เสวียน เป็นของใช้ในครัวไทยอย่างหนึ่ง ทำจากหวายหรือฟางถัก มีหูสองข้างสำหรับหิ้ว ใช้สำหรับรองรับภาชนะต่าง ๆ เช่น หม้อ นอกจากนี้แล้วชาวบ้านยังมีความเชื่อว่า สามารถทำให้พายุสงบได้  โดยมีอีกชื่อเรียกนึงว่า "ตาพระอินทร์"- ...คำว่า ร็อกแอนด์โรลล์ ถูกเรียกเป็นครั้งแรกโดย อลัน ฟรีด ดีเจชาวโอไฮโอ ในปี ค.ศ. 1951
หมวดหมู่:วิกิพีเดียรู้ไหมว่า